**Vjatšeslav Ivankov** (*Вячеслав Иваньков*; 2. jaanuar 1940 Moskva Venemaa – 9. oktoober 2009 Moskva Venemaa) oli vene päritolu kuritegelik autoriteet, "seaduslik varas", vene organiseeritud kuritegevuse üks juhtkujudest. Hüüdnimi – "Japontšik" (*Япончик, Слава Японец, Ассирийский Зять*).

Elulugu
-------

1960. aastal oli ta maadleja ja akrobaat ning töötas Igor Kio (oli nt 9 päeva "abielus" Galina Brežnevaga, Leonid Brežnevi tütrega) tsirkuses.

Vjatšeslav Ivankov tunnistati "seaduslikuks vargaks" 1974. aastal Moskvas Butõrka vanglas. Ta oli NSV Liidus kohtulikult karistatud 5 korda: võltsitud dokumentide kasutamise eest, relvastatud röövi, miilitsatöötajale kallaletungi, ebaseadusliku tulirelva omamise ja eriti raskete kehavigastuste tekitamise eest. Ivankov kuulus 1980. aastate alguses Moskvas tekkinud, kuritegeliku autoriteedi "Mongoli" poolt juhitud esimesse organiseeritud kuritegelikku grupeeringusse, kes tegelesid Moskva spekulantide ja fartšovtšikutelt väljapressimise ja röövidega.

1991. aastal taotlesid tema vabastamist mitmed kultuuritegelased, sh Jossif Kobzon.

29. veebruaril 1992 Moskvas Rjazani prospektil asuvas restoranis "Fidan" («Фидан») toimunud konfliktis tulistas Vjatšeslav Ivankov kolme Türgi kodanikku, kellest 2 surid kohapeal, kolmas aga toimetati raskes olukorras haiglasse. Kahe või enama isiku tapmisega seoses alustatud kriminaaluurimise käigus kahtlustati ka teist Venemaa kuritegelikku autoriteeti Vjatšeslav Slivat (*Вячеслав Слива*), kes aga suri 2000. aastal. 2000. aastal esitas Venemaa Moskva prokuratuur pikale veninud eeluurimise järel Ivankovile süüdistuse VF KrK § 102 alusel, ehkki Ivankov ise kandis karistust väljapressimise eest Ameerika Ühendriikides, Pennsylvania osariigi vanglas.

1995. aastal pidas Föderaalne Juurdlusbüroo Vjatšeslav Ivankov kinni Ameerika Ühendriikides New Yorgis. Ta oli püramiidskeemiga Tšara panga võlgnike raha välja nõudes Venemaa ärimeestelt Aleksandr Volkovilt ja Vladimir Vološinilt, kasutades oma kuritegelikku autoriteeti ning mõisteti süüdi 1997. aastal 3,5 miljoni dollari väljapressimises, fiktiivses abielus 9 aastaks ja 7 kuuks. 

Juunis 2004 esitas Venemaa Peaprokuratuur taotluse Vjatšeslav Ivankovi väljaandmiseks Venemaale. 2005. aastal vabastati Ivankov ennetähtaegselt Ameerika Ühendriikide vanglast ning saadeti välja Venemaale, kuid 18. juulil 2005 toiminud kohtuistungil Moskva linnakohtus mõisteti Ivankov süütõendite puudumise tõttu õigeks.

Pärast vabanemist jäi Ivankov alaliselt elama Moskvasse ning asus koostööle teise autoriteetseima Venemaa seadusliku vargaga Aslan Usojaniga "Vanake Hassan" (*Аслан Усоян (Дед Хасан)*).

Viimane atentaat ja surm
------------------------

28. juunil 2009 Moskvas Horoševo maanteel asuvast restoranist väljudes haavas Vjatšeslav Ivankovi arvatavalt palgamõrvar. Ivankovi raviti sellest ajast Moskvas Botkino haiglas ja erakliinikutes. Ta viibis ravi lõpuperioodil koomas Kaširski maanteel asuvas kliinikus, kus ta 9. oktoobril 2009 suri, põhjuseks märgiti peritoniit.

Vjatšeslav Ivankov maeti 13. oktoobril 2009 Moskva Vagankovo kalmistule.

Vaata ka
--------

* Vene organiseeritud kuritegevus
* Semjon Mogilevitš

Viited
------

1. ↑  "15 апреля 1998, Мир денег No 5(33) статья 26, Знакомство с Япончиком". Originaali arhiivikoopia seisuga 4. märts 2016. Vaadatud 23. juunil 2011.
2. ↑  12.07.2004, Сергей Карамаев, Вас встретят радостно у трапа
3. ↑  21.07.2005, Герман Дрездин, Кому Япончик, а кому и Вячеслав Кириллович, Биография главного российского авторитета
4. ↑  October 30, 2003, Grant D. Ashley Assistant Director, Criminal Investigative Division, FBI (Federal Bureau of Investigation) Before the Senate Subcommittee on European Affairs, Washington DC

Välislingid
-----------

* 2005/07/18, BBC NEWS: Russian gangland boss acquitted
* Игнат Беловский, Покушение на весь криминальный мир, 1.08.2009,
* Чистосердечное признание: Япончик (2009):
	+ часть 1
	+ часть 2
	+ часть 3
* Похороны вора в законе Япончикa (13.10.2009) Criminalnaya.Ru
* Япончик и кавказцы
* FBI:
	+ Investigative Programs: Organized Crime, Vyacheslav Kirillovich Ivankov, New York, New York
* Смерть вора в законе Япончика (9.10.2009) Criminalnaya.Ru